જે તમામ ચેકો વસૂલ થઇ જશે તેવો વિશ્વાસ અને ભરોસો આપ્યા બાદ આ ચેકો રાજેશ ગોરધનદાસ નંદાએ વસૂલાત માટે બેંકમાં રજૂ કરતા ધૈર્ય ઓવરસીઝના ખાતામાં નાણાં ન હોવાને કારણે પરત ફર્યા હતા. જેથી ચેક રિટર્ન અંગે ફરિયાદ નોંધાવાઇ હતી. આ કેસમાં જામનગરમાં સમરી સ્યુટ પણ દાખલ કરેલ હતો જેમાં કોર્ટે ધૈર્ય ઓવરસીઝનો શરતી બચાવ માન્ય રાખી દાવાની કુલ રકમ પૈકી રૂા. ૩૦ લાખની રકમ એક માસમાં કોર્ટમાં જમા કરાવ્યેથી બચાવની તક આપવા હુકમ કરાયો હતો. પરંતુ પાર્ટી દ્વારા આ રકમ પણ ભરપાઇ કરવામાં ન આવતા રાજેશભાઇના વકીલ હેમલ એચ. ચોટાઇની દલીલો માન્ય રાખી ધૈર્ય ઓવરસીઝ સામેનો દાવો માન્ય ગણીને મંજૂર કરતો હુકમ કરેલ છે. અને પેઢીના ભાગીદારો કેતુલ દિનેશભાઇ ચાંગાણી તેમજ અંકિત દિનેશભાઇ ચાંગાણી સામે દાવાની રકમ રૂા.૬૦ લાખ દાવાની તારીખથી નવ ટકા વ્યાજ સાથે વસૂલ આપવા હુકમ કરેલ છે.